సియాటెల్
గ్రేట్ రిసెషన్ తరువాత సియాటెల్ లో తిరిగి ఆర్థిక పురోగతి మొదలైంది. అమెజాన్.కాం ప్రధానకార్యాలయాన్ని నార్త్ బీకాన్ హిల్ (సియాటెల్) నుండి సౌత్ లేక్ యూనియన్ (సియాటెల్) కు మార్చి, వేగంగా విస్తరించారు. 2010 నుండి ఐదు సంవత్సరాల కాలంలో ఏడాదికి సగటున 14, 511 చొప్పున నగర జనాభా పెరిగింది. నగరంలో నిరుద్యోగం 9% నుండి 3.6%కి తగ్గింది. నగరంలో 2,800 మంది నివాసగృహాలు లేనివారు ఉన్నారు. 45,000 కుంటుంబాలు తమ ఆదాయంలో సగం నివాసగృహం కొరకు వ్యయం చేస్తున్నారు. సియాటెల్ రష్ అవర్ ట్రాఫిక్ జామ్ దేశంలో 6వ స్థానంలో ఉంది.
సియాటెల్ నగర విస్తీర్ణం 83.9 చదరపు మైళ్ళు. యు.ఎన్. నగరాలలో 5,00,000 పైచిలుకు జనాభా కలిగిన నగరాల్లో అన్నిటికన్నా ఉత్తరాన ఉన్న నగరం ఇదే. భౌగోళికంగా కొండలమయంగా ఉంటుంది. నగరంలో ఫస్ట్ హిల్, కాపిటల్ హిల్, వెస్ట్ సియాటెల్, బీకాన్ హిల్, మంగోలియా, డెన్నీ హిల్ మరియు క్వీన్ అన్నే మొదలైన పలు కొండలు ఉన్నాయి. ఒలింపిక్ పర్వతాల వెంట ఉన్న కిట్సాప్ మరియు ఒలింపిక్ ద్వీపకల్పాలు పుగెట్ సౌండ్ ప్రాంతానికి పశ్చిమంలో ఉన్నాయి. కాస్కేడ్ పర్వతశ్రేణి సమ్మామిష్ సరోవరం వాషింగ్టన్ తూర్పున ఉన్నాయి. నగరంలో 5,540 ఎకరాల పార్కులు ఉన్నాయి.
సియాటెల్
" ది సియాటెల్ గ్రేట్ వీల్ " కు యు.ఎస్. లోని అతిపెద్ద ఫెర్రీస్ వీల్‌గా ప్రత్యేకత ఉంది. డౌన్‌టౌన్ సమీపంలో జలాశయం పక్కన పియర్ - 57 పక్కన 2012 జూన్ మాసంలో ఏర్పాటు చేసిన ఈ గెయింట్ వీల్ నగరానికి శాశ్వత ఆకర్షణగా ఉంది. నగరంలో రిక్రియేషన్ కొరకు రెయినర్ బీచ్, వ్యాన్ అసల్ట్, రెయినర్ అండ్ జెఫర్సన్ షిప్ కెనాల్, గ్రీన్ లేక్, ల్యూరెల్ హర్స్ట్, లాయల్ హైట్స్ మరియు మీడో బ్రోక్ మొదలైన పలు కమ్యూనిటీ సెంటర్లు ఉన్నాయి.1889 లో ఆరంభించబడిన " వుడ్ లాండ్ పార్క్ జూ " 1899 లో మూతపడింది. 1977 లో డౌన్‌టౌన్ జలాశయం తీరంలో " ది సియాటెల్ అక్వేరియం " ప్రారంభించబడింది. (2006 లో పునరుద్ధరణ చేయబడింది) గ్రేట్ ఫైర్ మునుపటి దేశ్యాలను సందర్శించడానికి " ది సియాటెల్ అండర్‌గ్రౌండ్ " టూర్ నిర్వహించబడుతుంది.1990 లో మద్యకాలం నుండి సియాటెల్ క్రూసీ పరిశ్రమలో అభివృద్ధి మొదలైంది. ప్రత్యేకంగా ఇక్కడ నుండి అలాస్కా కు క్రూసీలు నడుపబడుతూ ఉంటాయి. 2008 లో 8,86.039 మంది ప్రయాణీకులతో వాంకోవర్ లాంటి క్రూసీ పాయింట్లను వెనుకకు త్రోస్తూ సియాటెల్ క్రూసీ పరిశ్రమ రికార్డును నమోదు చేసింది.